จากเงินร้อยเป็นเงินล้าน
โดย...วีระพล บดีรัฐหลายต่อหลายครั้งที่ผมได้เขียนบทความ หรืออ่านบทความในทำนองว่าทำอย่างไรให้มีเงินล้าน พร้อมทั้งติดตามความคิดเห็นใต้บทความในทำนองเดียวกันนี้หรือในกระทู้เว็บบอร์ดยอดนิยมทั้งหลายสิ่งที่พบคือ มีคนสนใจอยากมีเงินล้านจำนวนมาก แต่มีส่วนหนึ่งทำใจให้ปฏิบัติตามคำแนะนำตามหลักการของนักการเงินได้ยาก หรืออีกกลุ่มหนึ่งคือไม่เชื่อในผลตอบแทนที่การคำนวณทางการเงินยกมาเป็นผลตอบแทนอ้างอิงเพื่อสะสมเงินให้ได้ล้านตามใจคิด ซึ่งถ้าอ้างอิงจากการลงทุนในหุ้น นั้นก็หมายถึงผลตอบแทนที่ใกล้เคียงกับตัวเลข 10% ต่อปีลองมาพิสูจน์จากสิ่งที่น่าจะยอมรับได้ (ทำใจได้) สำหรับทุกคนกันดูว่า&nbsp; ถ้าจะมีเงินล้านในแบบที่ทำตามได้ทันที และคนส่วนใหญ่มีสิทธิไปถึงได้นั้นเป็นอย่างไร1.เก็บเงินตัวเองอย่างเดียว ไม่ต้องมีผลตอบแทนใดๆ จากการลงทุนเลย แบบนี้ง่ายที่สุด ถ้ามีเงินเหลือเก็บได้เดือนละ 500 บาท จะมีเงินล้านได้ภายในประมาณ 166 ปี (เก็บน้อยไป จนถึงวันหมดอายุยังไม่ได้เห็นเงินล้านเลย) ถ้าเก็บได้เดือนละ 2,000 บาท จะมีได้ภายใน 41 ปี หรือเก็บเก่งๆ เดือนละ 5,000 บาท ก็จะมีได้ไม่เกิน 17 ปี2.ลงทุนพร้อมสะสมเงินเพิ่มตามระยะเวลา ด้วยหลักการที่ว่าเมื่ออายุมา
3 พ.ค. 2560

โดย...วีระพล บดีรัฐหลายต่อหลายครั้งที่ผมได้เขียนบทความ หรืออ่านบทความในทำนองว่าทำอย่างไรให้มีเงินล้าน พร้อมทั้งติดตามความคิดเห็นใต้บทความในทำนองเดียวกันนี้หรือในกระทู้เว็บบอร์ดยอดนิยมทั้งหลายสิ่งที่พบคือ มีคนสนใจอยากมีเงินล้านจำนวนมาก แต่มีส่วนหนึ่งทำใจให้ปฏิบัติตามคำแนะนำตามหลักการของนักการเงินได้ยาก หรืออีกกลุ่มหนึ่งคือไม่เชื่อในผลตอบแทนที่การคำนวณทางการเงินยกมาเป็นผลตอบแทนอ้างอิงเพื่อสะสมเงินให้ได้ล้านตามใจคิด ซึ่งถ้าอ้างอิงจากการลงทุนในหุ้น นั้นก็หมายถึงผลตอบแทนที่ใกล้เคียงกับตัวเลข 10% ต่อปีลองมาพิสูจน์จากสิ่งที่น่าจะยอมรับได้ (ทำใจได้) สำหรับทุกคนกันดูว่า  ถ้าจะมีเงินล้านในแบบที่ทำตามได้ทันที และคนส่วนใหญ่มีสิทธิไปถึงได้นั้นเป็นอย่างไร1.เก็บเงินตัวเองอย่างเดียว ไม่ต้องมีผลตอบแทนใดๆ จากการลงทุนเลย แบบนี้ง่ายที่สุด ถ้ามีเงินเหลือเก็บได้เดือนละ 500 บาท จะมีเงินล้านได้ภายในประมาณ 166 ปี (เก็บน้อยไป จนถึงวันหมดอายุยังไม่ได้เห็นเงินล้านเลย) ถ้าเก็บได้เดือนละ 2,000 บาท จะมีได้ภายใน 41 ปี หรือเก็บเก่งๆ เดือนละ 5,000 บาท ก็จะมีได้ไม่เกิน 17 ปี2.ลงทุนพร้อมสะสมเงินเพิ่มตามระยะเวลา ด้วยหลักการที่ว่าเมื่ออายุมากขึ้นประสบการณ์มากขึ้น รายได้มักจะสูงขึ้นตาม โดยการนำเงินเก็บไปลงทุนให้ได้ผลตอบแทนขั้นต่ำที่ประมาณ 3.5% ต่อปี โดยเลือกทำตามด้วยสูตรง่ายๆ 3 สูตร ดังนี้2.1.มีวินัยสูงเก็บรายสัปดาห์ กันเงินออมรายสัปดาห์ และเก็บเพิ่มขึ้นทุกปี สำหรับการเก็บให้ได้สัปดาห์ละ 500 บาทและเพิ่มปีละ 50 บาท (ปีแรกสัปดาห์ละ 500 ปีที่สองสัปดาห์ละ 550 ไปเรื่อยๆ) สุดท้ายท่านจะมีเงินล้านภายใน 18 ปี สูตรนี้เหมาะกับคนที่มีวินัยสูง เพราะการเก็บเงินให้ได้ตามสูตรนี้ ต้องเริ่มจากการแบ่งเงินใช้ออกเป็นรายสัปดาห์ก่อน เช่น ถ้ามีเงินเดือนละ 15,000 บาท หักรายจ่ายประจำเดือน เช่น ค่าเช่าบ้าน และเงินผ่อนสินค้าเหลือเดือนละ 10,000 บาท ก็จำเป็นต้องกันเงินใช้ ไว้สมมติ สัปดาห์ละ 2,500 บาท (4 สัปดาห์) เช่นที่ว่านี้ก็ต้องบริหารจัดการให้มีเงินเหลือให้ได้สัปดาห์ละ 500 บาท หรือต้องใช้ให้พอ 2,000 บาท/สัปดาห์ สิ้นปีเมื่อเงินเดือนขึ้น ก็ให้พยายามกันเงินออมให้ได้สัปดาห์ละ 50 บาทเพิ่มขึ้นทุกปี ซึ่งถ้าเงินเดือนประมาณ 15,000 บาท ก็ถือว่าเป็นการเพิ่มขึ้นไม่ถึง 2% ต่อเดือน ด้วยซ้ำ ส่วนใครทำได้มากกว่าสัปดาห์ละ 500 บาท ตั้งแต่แรก หรือเพิ่มได้มากกว่าสัปดาห์ละ 50 บาท ระยะเวลามีเงินล้านก็จะสั้นลงไปอีก2.2.มีรายได้สม่ำเสมอเก็บรายเดือน เก็บ 15% ของรายได้ต่อเดือน ทำให้ได้สม่ำเสมอ ไม่ว่าเงินเดือนจะขึ้นกี่เปอร์เซ็นต์ จะต้องเก็บให้ได้ 15% ทุกเดือน ท่องเอาไว้เช่นนี้ ผมทดลองดูว่าถ้าเด็กจบใหม่ เงินเดือน 15,000 บาท เงินเดือนขึ้นปีละ 3% นำเงินที่เก็บไปหาผลตอบแทนจากการลงทุนให้ได้ 3.5% ต่อปี เช่นที่ว่านี้แล้วก็จะมีเงินล้านได้ภายใน 20 ปี ส่วนใครอ่านบทความนี้แล้ว เงินเดือนสูงกว่า 15,000 บาท โอกาสถึง 1 ล้านบาท ก็จะยิ่งถึงเร็วกว่า 20 ปี โดยอัตโนมัติ สูตรนี้เหมาะกับ มนุษย์เงินเดือนทั่วไป ตั้งโปรแกรมตัดเงินเอาไว้เลยว่าเงินเดือนเข้าเมื่อใด ให้ตัดออกไปลงทุนทันที 15%2.3.รายได้ไม่สม่ำเสมอเก็บรายปี และเก็บเพิ่มขึ้นทุกๆ 5 ปี ถ้าเริ่มต้นที่ปีละ 25,000 บาท (ตกเดือนละสองพันกว่าๆ) เก็บเพิ่มขึ้นอีก 5,000 บาท เป็น 30,000 บาท 35,000 บาท และ 40,000 บาท เช่นนี้ไปเรื่อยๆ  ทุก 5 ปี ที่ผลตอบแทน 3.5% ต่อปี ท่านก็จะมีเงินล้านได้ภายใน 22 ปี สูตรนี้เหมาะกับคนที่ไม่ได้มีรายได้ประจำเป็นเดือน แต่มีงานเป็น Project หรือเป็นกลุ่ม Freelance หรือผู้ประกอบการอิสระ ที่สำคัญคือการพยายามสะสมเงินให้ได้ตามเป้าที่ต้องการภายในปีให้เร็วที่สุด เพราะยิ่งระยะเวลาในการเก็บออมถูกทอดยาวออกไปโอกาสในการสะสมเงินให้ได้ตามเป้ามักจะยากขึ้นโดยอัตโนมัติอ่านมาถึงตรงนี้แล้ว ทุกท่านจะสังเกตได้ว่า ผมไม่ได้ต้องการให้ใครมีเงินล้านได้เร็วๆ เพราะถ้าเข้าใจหลักการลงทุน และรู้จักทางเลือกในการลงทุนที่หลากหลาย ท่านจะรู้ว่าการไปให้ถึงเร็วนั้น ก็ต้องใช้ทางเลือกที่มีความเสี่ยงสูงเพื่อแลกกับผลตอบแทนที่อาจได้สูงขึ้น แต่สิ่งที่ต้องการมากกว่าการมีเงินล้านเร็วคือ การเริ่มต้นที่เหมาะสมกับแต่ละคนมากกว่า จากตัวอย่างในสูตรเก็บเงินที่ผมยกมาทั้ง 3 สูตร ส่วนใหญ่แล้วคือการเริ่มเก็บออมให้ได้ต่อสัปดาห์ละประมาณ 500-600 บาท หรือเดือนละ 2,000-3,000 บาท/เดือน ซึ่งจะว่าไป ก็ยังพอเป็นไปได้สำหรับเด็กจบใหม่ และยิ่งเป็นไปได้ง่ายขึ้นสำหรับคนวัยทำงาน อื่นๆ การลงทุนเริ่มต้นที่ผลตอบแทนประมาณ 3.5% ก็หมายถึงการเลือกตราสารหนี้ เช่น กองทุนรวมตราสารหนี้ อายุเฉลี่ยสัก 1 ปี ขึ้นไป และเมื่อคุ้นเคยและเข้าใจทางเลือกอื่นๆ มากขึ้น จะเริ่มลงทุนที่ประหยัดภาษี เช่น LTF หรือกองทุนผสมหรือกลุ่มกองทุนหุ้นก็ย่อมได้ในความเป็นจริง เมื่อเวลาผ่านไป แล้วได้เห็นตัวเลขเงินออมในบัญชีที่สูงขึ้นเรื่อยๆ ความรู้สึกที่ว่า จะมีเงินล้านได้จริงนั้นอยู่แค่เอื้อมก็จะยิ่งทำให้อยากเก็บเงินเพิ่มขึ้นกว่าสูตรที่ผมได้ยกตัวอย่างไว้เสียอีกดังนั้นระยะเวลา จะ 18 ปี หรือ 22 ปีที่คาดว่าจะทำได้ตามสูตร ก็ไม่มีความสำคัญอีกต่อไป เพราะเชื่อว่า ทุกคนที่ได้เริ่มทำตามที่ผมยกตัวอย่างมาจะถึงเป้าได้เร็วกว่านั้นแทบจะทุกคน หวังว่าใครที่ได้ลองทำตามแล้วเห็นผลว่าอย่างไร จะได้มีโอกาสกลับมาให้ข้อคิดเห็นหรือแบ่งปันกันได้ โดยสามารถแบ่งปันหรือมาพบปะกับที่ปรึกษาการเงิน K-Expert  ทาง e-mail: [email protected] หรือมาพบกันที่ K-Expert Center อาคารจามจุรี สแควร์ ชั้น 2 นะครับ